André Schwartz terug by huis ná infeksie | Netwerk24
Deur Ischke de Jager 19 Februarie 2020 18:52
Die Afrikaanse sanger André Schwartz is na 'n gewone saal in die hospitaal oorgeplaas nadat hy Vrydagaand daar opgeneem is waar hy vir septiese skok behandel word.
Schwartz is aanvanklik in die waaksaal van ’n Gautengse hospitaal opgeneem, maar is volgens Corné Oosthuizen, sy bestuurder van CO Productions, Dinsdag na ’n gewone saal oorgeplaas.
Volgens Oosthuizen het ’n kiem moontlik via die poort waardeur hy medikasie vir motorneuronsiekte (MNS) ontvang, toegang tot sy liggaam gekry en die septiese skok veroorsaak.
Die poort is in sy bors ingeplant.
Sy hospitalisasie hou dus nie direk verband met die MNS wat in April 2018 by hom gediagnoseer is nie. Schwartz het Maandagoggend ’n operasie ondergaan om die poort te verwyder. Oosthuizen sê dokters wag nog op die uitslae van die gekweekte kultuur van die infeksie om dit te kan identifiseer.
Sodra dit gedoen is, kan dit behandel word. Wanneer die infeksie 100% in bedwang is, sal ’n nuwe poort ingeplant word. – Ischke van Eeden